เอดีบีหดการเติบโตศก.ไทยปีนี้เหลือ 3.6%
เอดีบีปรับลดการเติบโตเศรษฐกิจไทยปีนี้เหลือ 3.6% จากเดิม 4% เหตุส่งออกน่าจะโตได้น้อยกว่าคาด ครัวเรือนยังไม่เข้มแข็ง แถมความเชื่อมั่นทรุด
24 มี.ค. 2558

เอดีบีปรับลดการเติบโตเศรษฐกิจไทยปีนี้เหลือ 3.6% จากเดิม 4% เหตุส่งออกน่าจะโตได้น้อยกว่าคาด ครัวเรือนยังไม่เข้มแข็ง แถมความเชื่อมั่นทรุด
นางลักษมณ อรรถาพิช เศรษฐกรอาวุโสประจำประเทศไทย ธนาคารพัฒนาเอเชีย (เอดีบี) กล่าวว่า เอดีบีได้ประเมินอัตราการเติบโตทางเศรษฐกิจ(จีดีพี)ของไทยในปีนี้ลดลงเหลือ 3.6% จากเดิม ณ เดือน ธ.ค.ปีที่แล้วคาดไว้ที่ 3.9%ภายใต้สมมุติฐานเงินเฟ้อที่ 0.2% และปีหน้าคาดว่าจีดีพีจะโตที่ 4.1% ส่วน
ทั้งนี้ สาเหตุสำคัญที่เอดีบีปรับลดในครั้งนี้คือ การส่งออกที่ปีนี้แม้จะดีกว่าปีที่แล้ว แต่คงจะโตได้น้อยกว่าคาดในปีนี้ เห็นได้จากเดือนม.ค.ปีนี้มูลค่าส่งออกยังโตติดลบ 3.5% โดยแนวโน้มการส่งออกปีนี้น่าจะโตที่ 1-2% ลดลงจากเดิมที่คาดไว้ที่ 3-4% บวกกับภาคครัวเรือนของไทยก็ยังดูไม่แข็งแรง จากราคาสินค้าเกษตรที่ต่ำและหนี้ครัวเรือนที่สูง แถมความเชื่อมั่นของผู้บริโภคและนักธุรกิจยังปรับลดลงอีกด้วย